nízky krvný tlak
Dobrý deň chcela by som sa opýtať ze pulz mam vysoky predpísali mi tabletky egilok ale stiho mi veľmi klesne aj krvny tlak dakujem
Dobrý deň,
ďakujeme za prejavenú dôveru.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach. V prípade, že liečba liekom Egilok je sprevádzaná poklesom krvného tlaku pod 90/60 mmHg, prípadne uvedenými príznakmi, je potrebné danú skutočnosť oznámiť ošetrujúcemu lekárovi, ktorý rozhodne o ďalšom liečebnom postupe.
Prajem pekný zvyšok dňa.
S pozdravom
PharmDr. Veronika Kiabová